Дакументальны фільм з цыкла “Замкі Беларусі”. Замак, які ў Гродна называюць “Старым”, – найстаражытнейшы помнік беларускага дойлідства. Ён з’яўляецца адзіным захаваным каралеўскім замкам на землях Беларусі, доўгі час быў рэзідэнцыяй вялікіх князёў літоўскіх і каралёў польскіх. Сярод ейрапейскага рыцарства Стары замак атрымаў славу непрыступнай цвярдыні, бо вытрымаў каля 20 нападаў крыжакоў. Да нашых дзён захаваліся палац, фрагменты абарончых сцен, руіны Ніжняй і Верхняй цэркваў, княжацкіх пакояў, мост і замчышча. Пасля рэстаўрацыі замак атрымае новае жыццё.